Τόνι Χορ

Ο σερ Τόνι Χορ (. Ολόκληρο το ονοματεπώνυμό του: ) είναι Βρετανός επιστήμονας υπολογιστών, ο οποίος συνέβαλε στον ορισμό και τον σχεδιασμό των γλωσσών προγραμματισμού.

 Βιογραφικά στοιχεία 
Γεννήθηκε στις 11 Ιανουαρίου 1934 στο Κολόμπο, πρωτεύουσα της Κεϋλάνης (σημερινής Σρι Λάνκα).

 Σπουδές 
Ο Τόνι Χορ αποφοίτησε από το Dragon School στην Οξφόρδη και το King's School στο Κάντερμπερι. Αφού ολοκλήρωσε τη δευτεροβάθμια εκπαίδευσή του ξεκίνησε τις μεταπτυχιακές του σπουδές στο Κολλέγιο Μέρτον της Οξφόρδης επιλέγοντας τη μελέτη των Λατινικών, των Ελληνικών και της φιλοσοφίας (γνωστό ως πτυχίο " Greats"). Επέλεξε να σπουδάσει σύγχρονη φιλοσοφία, διότι πίστευε ότι θα του παρείχετο με τον τρόπο αυτό η δυνατότητα κατανόησης της λογικής.

Μόλις αποφοίτησε το 1956 κλήθηκε να υπηρετήσει στο Βασιλικό Ναυτικό συμπληρώνοντας την υποχρεωτική διετή στρατιωτική θητεία, όπου και έμαθε ρωσικά (1956-1957). Επέστρεψε στη συνέχεια στην Οξφόρδη για έναν ακόμη χρόνο, για να σπουδάσει Στατιστική. Στη συνέχεια παρακολούθησε μαθήματα προγραμματισμού με σκοπό να προγραμματίζει υπολογιστές έχοντας διδαχθεί (Mercury Autocode) από την Leslie Fox.

Φοίτησε, ως μεταπτυχιακός φοιτητής, στο Κρατικό Πανεπιστήμιο της Μόσχας όπου σπούδασε Μηχανική Μετάφραση και Πιθανότητες με τον Ρώσο μαθηματικό Αντρέι Κολμογκόροφ.

 Έρευνα και Καριέρα 
Ο Τόνι Χορ είχε εντοπίσει πρόβλημα στην ταξινόμηση των λεξικών και για να το αντιμετωπίσει προσπάθησε να επινοήσει έναν αλγόριθμο με σκοπό να επεξεργαστεί αυτά τα λεξικά. Στην αρχή ανακάλυψε τον bubblesort αλλά γρήγορα κατάλαβε ότι θα ήταν αργός για τον σκοπό που τον χρειαζόταν. Έτσι κατέληξε σε μια γρηγορότερη μέθοδο, στον αλγόριθμο quicksort (1959-1960), που θα επεξεργαζόταν τα λεξικά.

Επιστρέφοντας στην Αγγλία εντάχθηκε σε μια βρετανική εταιρεία υπολογιστών που ονομάζεται Elliott Brothers (1960-1968) και έχει έδρα το Λονδίνο. Ένα από τα σημαντικότερα καθήκοντα που του ανατέθηκαν εκεί ήταν η ηγεσία της ομάδας που παρήγαγε τον μεταγλωττιστή ALGOL 60 για τον υπολογιστή Elliott 503, έναν υπολογιστή με 8Κ από 39-bit λέξεων ο οποίος διαφημίστηκε λόγω της δυνατότητας εκτέλεσης έως και 200 προγραμμάτων την ημέρα. Ο μεταγλωττιστής ήταν "ένα πέρασμα", δηλαδή απαιτούσε μόνο ένα πέρασμα από το δέντρο πηγαίου κώδικα του προγράμματος αντικειμένου.

Αργότερα ο Τόνι Χορ έγινε καθηγητής της επιστήμης των υπολογιστών στο Queen's University του Μπέλφαστ (1968-1977) και την τελευταία χρονιά (1977) επιστέφει ξανά στην Οξφόρδη, αυτήν την φορά ως καθηγητής υπολογιστών ώστε να ηγηθεί στην Ερευνητική Ομάδα Προγραμματισμού στο Εργαστήριο Υπολογιστών του Πανεπιστημίου της Οξφόρδης, μετά τον θάνατο του Christopher Strachey.

Το 2024, συνεργάτες και μαθητές του δημοσίευσαν αφιερωματικά άρθρα για να τιμήσουν τον Τόνι Χορ, επ' ευκαιρία των 90ών γενεθλίων του.

 Προσωπική ζωή 
Ο Τόνι Χορ παντρεύτηκε το 1962 την Τζιλ Πιμ (αγγλική γλώσσα:Jill Pym), μέλος της ομάδας που καθοδηγούσε ο Τόνι στους Elliott Brothers.

 Βραβεία και Βραβεύσεις 
Βραβεία

 Distinguished Fellow of the British Computer Society (1978)
 Turing Award (1980)
 Harry H. Goode Memorial Award (1981)
 Εταίρος της Βασιλικής Εταιρίας (1982)
 Kyoto Prize (2000)
 Εταίρος της Βασιλικής Ακαδημίας της Μηχανικής (2005)
 Μέλος του Εθνικής Ακαδημίας της Μηχανικής (2006)
 Computer History Museum (CHM)(2006)
 SIGPLAN Βραβείο επιτεύγματος γλωσσών προγραμματισμού(2011)
 IEEE John von Neumann Medal (2011)
 Επίτιμος Διδάκτορας Πανεπιστημίου Βαρσοβίας (2012)
 Επίτιμος Διδάκτορας Πανεπιστημίου Κομπλουτένσε της Μαδρίτης (2013)

 Βιβλία 

 Structured Programming (1972)
 Unifying Theories of Programming (1985)
 Mechanised Reasoning and Hardware Design (1992)
 Communicating Sequential Processes (1998)

 Παραπομπές 

 Εξωτερικοί σύνδεσμοι 


Κατηγορία:Βρετανοί επιστήμονες υπολογιστών
Κατηγορία:Παραλήπτες βραβείου Τούρινγκ